Борис Младенов-Young
Приятно е в трамвай, във градски хали…

chitanka.info

Приятно е в трамвай, във градски хали…

да срещнеш свой забравен пациент

и той в подобен кратък, мил момент

че си го излекувал, те похвали.

Не е кутията със шоколада,

която някога ти е дарил,

това, че от смъртта си го спасил,

е твоята заслужена награда.

Не може с думи в стих да се разкаже

какво изпитваш ти в подобен миг,

добиваш мания, че си велик.

Самият факт, че след години даже

те помнят още и си оценен,

ти стига да „направят“[1] твоя ден!

Сидни, Австралия — 2016 г.

[1] Make one’s day — да направи нечий ден (щастлив) — английски израз. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.